Enginn telst hafa óflekkað mannorð sem er sekur eftir dómi um verk sem er svívirðilegt að almenningsáliti nema hann hafi fengið uppreist æru sinnar . Meginreglan kemur fram í annarri og þriðju málsgrein 85. grein laganna en þar segir : Forseti getur og veitt manni uppreist æru , þegar að minnsta kosti 5 ár eru liðin frá því að refsing hans er að fullu úttekin , fyrnd eða gefin upp , enda færi umsækjandi sönnur , sem gildar séu metnar , á það , að hegðun hans hafi verið góð umræddan tíma . Í þessu felst að þótt formlega hafi ekki verið veitt uppreist æru , þá geta þeir sem voru í fangelsi í minna en eitt ár , notið þeirra réttinda sem uppreist æru felur í sér , að fimm árum loknum . Guðrún Kvaran er málfræðingur og prófessor emeritus . Hún starfaði um áratuga skeið við Orðabók Háskólans og varð forstöðumaður hennar árið 2000 . Guðrún hefur skrifað fjölda greina sem birst hafa innanlands og erlendis og flutt fjölmarga fyrirlestra um fræðasvið sín , en viðfangsefnin eru einkum íslenskur orðaforði í sögulegu ljósi , nafnfræði og orðabókafræði .